Document ID: 31992L0001

KOMISSION DIREKTIIVI 92/1/ETY,
annettu 13 päivänä tammikuuta 1992,
pakastettujen elintarvikkeiden lämpötilojen seurannasta kuljetuksen, välivarastoinnin ja varastoinnin aikana
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon pakastettuja elintarvikkeita koskevan jäsenvaltioiden lainsäädännön lähentämisestä(1) 21 päivänä joulukuuta 1988 annetun neuvoston direktiivin 89/108/ETY ja erityisesti sen 11 artiklan,
oikeudelliset säännökset on tässä tapauksessa rajoitettava yksinomaan sellaisiin vaatimuksiin, jotka ovat tarpeen olennaisten ja pakollisten vaatimusten täyttämiseksi ja koskevat lämpötilojen seurantaa kuljetuksen, välivarastoinnin ja varastoinnin aikana siten, että varmistetaan direktiivin 89/108/ETY 5 artiklan lämpötilaa koskevien vaatimusten noudattaminen täysin, ja
tässä direktiivissä säädetyt toimenpiteet ovat pysyvän elintarvikekomitean lausunnon mukaiset,
ON ANTANUT TÄMÄN DIREKTIIVIN:
1 artikla
Tämä direktiivi koskee pakastettujen elintarvikkeiden lämpötilojen seurannan yksityiskohtaisia sääntöjä kuljetuksen, välivarastoinnin ja varastoinnin aikana.
2 artikla
1 Kuljetusvälineissä, välivarastoissa ja varastoissa on oltava sopivat lämpötilan tallennusvälineet, joilla voidaan usein ja säännöllisin väliajoin seurata ilman lämpötiloja, joille pakastetut elintarvikkeet ovat alttiina. Kuljetuksen osalta mittauslaitteiden on oltava sen maan toimivaltaisten viranomaisten hyväksymiä, jossa kuljetusväline on rekisteröity.
Tällä tavalla hankittujen lämpötilatallenteiden on oltava päivättyjä ja toimijan on säilytettävä niitä vähintään vuoden tai pidempään ruoan luonteen mukaan.
2 Ilman lämpötila vähittäismyyntitiloissa varastoinnin aikana sekä paikallisjakelun aikana on mitattava vähintään yhdellä helposti näkyvissä olevalla lämpömittarilla, jonka on avoimien vähittäismyyntitilojen osalta osoitettava lämpötila ilman sisäänvirtaamispuolella tasolla, joka on selvästi merkitty enimmäislastauskorkeudeksi.
3 Jäsenvaltiot voivat poiketa 1 kohdasta tilavuudeltaan enintään 10 kuutiometriä olevien kylmähuoneiden osalta, jos tavarat on tarkoitettu varastoitavaksi vähittäismyyntiä varten siten, että ilman lämpötila voidaan mitata helposti näkyvissä olevalla lämpömittarilla.
3 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä heinäkuuta 1993, lukuun ottamatta rautatiekuljetuksia, joiden osalta voimaantulopäivästä päätetään myöhemmin.
Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
4 artikla
Tämä direktiivi on osoitettu kaikille jäsenvaltioille.
Tehty Brysselissä 13 päivänä tammikuuta 1992.

Labels: 0
8
17